মুনি (তামিল চলচ্চিত্র)
মুনি ২০০৭ সালে মুক্তি পাওয়া তামিল ভাষায় নির্মিত একটি ভৌতিক ও কমেডি ধাঁচের চলচ্চিত্র। চলচ্চিত্রটি পরিচালনা করেছেন অভিনেতা রাঘব লরেন্স। ভৌতিক এ ছবিটি ভারত ও ভারতের বাইরে ১৫ কোটি রূপি আয় করে। ২০০৭ সালের ৯ মার্চ তামিল ও একই সাথে অনুদিত তেলুগু ভাষায় ছবিটি মুক্তি পায়। পরবর্তীতে এ ছবির আরো দু'টি ধারাবাহিক তৈরি হয়। মুনি ২: কাঞ্চনা (কাঞ্চনা নামে পরিচিত) ২০১১ সালের ১৫ জুলাই এবং মুনি ৩: গঙ্গা (কাঞ্চনা ২ নামে পরিচিত) ২০১৫ সালের ১৬ এপ্রিল মুক্তি পায়।